На основу Одлуке о начину, мерилима и критеријумима финансирања и суфинансирања програма удружења средствима из буџета Градске општине Стари град („Службени лист града Београда“ број 81/2021), и Oдлукe председника о расписивању јавног конкурса I-02 Број: 020-156/2023 од 14.02.2023. године

 **ГРАДСКА ОПШТИНА СТАРИ ГРАД**
**Македонска бр. 42**

**Београд**

 **дана 23.02.2023. године**

 **упућује**
 **ЈАВНИ ПОЗИВ**

**за подношење пријавa на јавни конкурс за доделу средстава за финансирање и суфинансирање пројеката удружења грађана из области спортске едукације деце**

Учесници јавног позива могу преузети потребне образаце за пријаву програма пројекта, као и упутство за подношење пријаве са званичног интернет сајта Градске општине Стари град: [www.starigrad.org.rs](http://www.starigrad.org.rs) ;

Особа за контакт: Војислав Живковић, тел. 011/3300676 или 011/3300617, Македонска бр. 42, Београд, канцеларија бр. 61.

Начин достављања: Препорученом поштом или доставом на писарници Градске општине Стари град на адресу:

**Градска општина Стари град**

**Конкурсна комисија за оцену програма и пројеката удружења грађана у области спортске едукације деце који се финансирају или суфинансирају из буџета Градске општине Стари град у 2023. години**

**Македонска 42**

**11103 Београд**

Предлози програма морају бити достављени у запечаћеној коверти и са назнаком (читко и штампаним словима написано):

**Пријава на јавни конкурс за доделу средстава за финансирање и суфинансирање пројеката удружења грађана из области спортске едукације деце.**

Рок за подношење предлога програма је 30 (тридесет) дана од дана објављивања овог огласа.

Одлука о избору програма биће објављена на званичном интернет сајту Oпштине ([www.starigrad.org.rs](http://www.starigrad.org.rs)).